क्‍या है मुंहबोली बेटी हनीप्रीत के साथ गुरमीत राम रहीम के रिश्‍ते की सच्‍चाई?  
हनीप्रीत को डेरा सच्‍चा सौदा के उत्तराध‍िकारी के तौर पर देखा जा रहा है
मीडिया में छाई हुई हैं हनीप्रीत, राम रहीम की हैं मुंह बोली बेटी 
हनीप्रीत का असली नाम प्रियंका तनेजा है, फतेहाबाद की रहने वाली हैं
बहरहाल, हनीप्रीत ने अपने फेसबुक पेज पर खुद के बारे में कुछ इस तरह लिखा है, 'पापा की ऐंजल,  समाजसेवी, डायरेक्‍टर, एडिटर, एक्‍ट्रेस!! अपने रॉकस्‍टार पापा के निर्देशों को एक्‍शन में बदलने के लिए तत्‍पर.' पांच लाख से ज्‍़यादा लोगों ने हनीप्रीत का फेसबुक पेज लाइक किया हुआ है. यही नहीं फेसबुक के अलावा ट्विटर और इंस्‍टाग्राम पर भी लाखों लोग उसे फॉलो कर रहे हैं. अपने सोशल मीडिया एकाउंट में वह जो भी पोस्‍ट, ट्वीट और शेयर करती है उसमें किसी न किसी तरह से बलात्‍कारी राम रहीम का बखान ही होता है.
हनीप्रीत उन चंद डेरा समर्थकों में से एक है जिसकी गिनती राम रहीम के करीबियों में होती है. वह डेरा के कई महत्‍वपूर्ण फैसले लेने के साथ ही राम रहीम की फिल्‍मों को भी डायरेक्‍ट भी कर चुकी है. उसने 'MSG: द वॉरियर लॉयन हार्ट'  का निर्देशन भी किया है. अब हो सकता है कि वह राम रहीम की उत्तराध‍िकारी भी बन जाए क्‍योंकि डेरा के नियमों के मुताबिक राम रहीम का कोई भी रिश्‍तेदार जिससे उसका खून का नाता है वह डेरा उत्तराध‍िकारी नहीं बन सकता. हालांकि हनीप्रीत के अलावा एक अन्‍य महिला विपासना इंसा को भी प्रबल दावेदार माना जा रहा है. विपासना 26 अगस्‍त को डेरा की ओर से जारी किए गए उस वीडियो के बाद से सुर्ख‍ियों में आई जिसमें वह शांति बनाए रखने की अपील कर रही थी. वैसे हनीप्रीत और विपासना दोनों ही खुद को 'गुरु ब्रह्मचारी' कहती हैं.

हनीप्रीत उन चंद डेरा समर्थकों में से एक है जिसकी गिनती राम रहीम के करीबियों में होती है. वह डेरा के कई महत्‍वपूर्ण फैसले लेने के साथ ही राम रहीम की फिल्‍मों को भी डायरेक्‍ट भी कर चुकी है. उसने 'MSG: द वॉरियर लॉयन हार्ट'  का निर्देशन भी किया है. अब हो सकता है कि वह राम रहीम की उत्तराध‍िकारी भी बन जाए क्‍योंकि डेरा के नियमों के मुताबिक राम रहीम का कोई भी रिश्‍तेदार जिससे उसका खून का नाता है वह डेरा उत्तराध‍िकारी नहीं बन सकता. हालांकि हनीप्रीत के अलावा एक अन्‍य महिला विपासना इंसा को भी प्रबल दावेदार माना जा रहा है. विपासना 26 अगस्‍त को डेरा की ओर से जारी किए गए उस वीडियो के बाद से सुर्ख‍ियों में आई जिसमें वह शांति बनाए रखने की अपील कर रही थी. वैसे हनीप्रीत और विपासना दोनों ही खुद को 'गुरु ब्रह्मचारी' कहती हैं.